The Air I Breath » Somerstrand Gemeente
Ons aanbid wat ons liefhet
Ons het verskeie insette gehad dié kwartaal oor aanbidding. Dink ‘n bietjie terug aan alles wat julle dié kwartaal al gehoor het. Ek onthou dat ek die reeks afgeskop het met die gedagte dat ons aanbid wat ons liefhet. Ek het gesê dat ‘n mens kan agterkom wat jy aanbid, deur te dink oor die dinge wat jy liefhet. Of dit nou ons behoeftes is aan seks, of mag, of geld. Enigeen van dié drie basiese dinge kan die dinge raak wat ons aanbid, wat ons lewens stempel. Soos Maarten Luther gesê het: “Whatever your heart clings to and confides in, that is really your god.”
Ons is wat ons liefhet. Ons aanbid wat ons liefhet. Ons lewens word bepaal deur wat ons liefhet.
En ek het gesê dat jy baie vinnig kan agterkom wat en wie dit is wat jy aanbid. Kyk net na wat jy elke dag doen, waarna jy luister, waarna jy kyk, waaroor jy dagdroom, waaroor jy wakker lê. Volg die spoor van jou tyd. Dink oor jou voorliefdes, jou energie, jou geld, jou lojaliteit. Aan die einde van dié spoor sal jy ‘n troon sien, en daarop sal dié ding of dié persoon wees wat vir jou van die hoogste waarde is, dié ding of dié persoon wat jy die meeste op prys stel, wat jy aanbid.
En ek het drie dinge uitgespel wat jou sal help om die regte dinge lief te hê, die regte God te aanbid: en dit is die Woord, die Heilige Gees en die gemeente. En ek het die voorbeeld van Tomas gebruik wat nie daar was toe Jesus aan die ander dissipels verskyn het nie. Dit het hom skepties en geïsoleerd gemaak, totdat hy die moeite gedoen het om saam met die dissipels te vergader, en die transformasie van Jesus se teenwoordigheid ervaar het.
Dit is steeds so – die Here praat deur sy Woord, Hy gebruik sy Gees om jou te begelei, en ons is as gemeente vir mekaar gegee om ons te transformeer. Jy ignoreer jou gelowige vriende tot jou eie nadeel, en dit sal die aanbidding in jou lewe tot ‘n stilstand bring, en ander dinge, ander liefdes, vir jou belangrik laat wees, en dit sál jou van die pad af neem. Jou lewe sál nie meer in aanbidding voor die Here kan wees nie.
Written by Chris van Wyk on 05/06/2016 . Posted in Chris van Wyk, The Air I Breath
Aanbidding as Lewenswyse
Download file | Play in new window | Duration: 23:47 | Recorded on 22/05/2016
Written by Rethie van Niekerk on 26/05/2016 . Posted in Annelet Slazus, The Air I Breath
Lewe van Aanbidding: Sluit aan
Written by Rethie van Niekerk on 01/05/2016 . Posted in Annelet Slazus, The Air I Breath